## Pravilnik o izmjenama i dopunama Pravilnika o razvrstavanju i minimalnim uvjetima ugostiteljskih objekata iz skupina "Restorani", "Barovi", "Catering objekti" i "Objekti jednostavnih usluga"

### NN 69/2013 (10.6.2013.), Pravilnik o izmjenama i dopunama Pravilnika o razvrstavanju i minimalnim uvjetima ugostiteljskih objekata iz skupina "Restorani", "Barovi", "Catering objekti" i "Objekti jednostavnih usluga"

MINISTARSTVO TURIZMA

1373

Na temelju članka 7. stavka 4. i članka 14. stavka 2. Zakona o ugostiteljskoj djelatnosti (»Narodne novine«, broj 138/06, 152/08, 43/09, 88/10 i 50/12) ministar turizma, uz suglasnost ministra nadležnog za zdravlje, donosi

PRAVILNIK

O IZMJENAMA I DOPUNAMA PRAVILNIKA O RAZVRSTAVANJU I MINIMALNIM UVJETIMA UGOSTITELJSKIH OBJEKATA IZ SKUPINA »RESTORANI«, »BAROVI«, »CATERING OBJEKTI« I »OBJEKTI JEDNOSTAVNIH USLUGA«

Članak 1.

U Pravilniku o razvrstavanju i minimalnim uvjetima ugostiteljskih objekata iz skupina »Restorani«, »Barovi«, »Catering objekti« i »Objekti jednostavnih usluga« (»Narodne novine«, broj 82/07, 82/09 i 75/12) u članku 2. dodaje se novi stavak 2. koji glasi:

»(2) Iznimno od stavka 1. ovoga članka ugostiteljski objekt može imati i lokacijski odvojene prostorije za usluživanje gostiju (dodatne prostorije za usluživanje) na udaljenosti do najviše 50 m od ugostiteljskog objekta.«

Dosadašnji stavci 2. do 5. postaju stavci 3. do 6.

Članak 2.

U članku 5. stavku 1. dodaje se točka 11. koja glasi:

»11. Beach bar – ugostiteljski objekt smješten na plaži, s ili bez prostora za usluživanje na otvorenom, u kojem se pretežito pripremaju i uslužuju napici, uslužuju pića, a mogu se pripremati i usluživati ili samo usluživati topli i hladni sendviči, slastice i voće.«

Članak 3.

Iza članka 27. dodaje se podnaslov i članak 27.a koji glasi:

»Beach bar

Članak 27.a

(1) Beach bar mora imati točionik natkriven nadstrešnicom, te priručni prostor za čuvanje hrane i pića koji može biti u sklopu točionika.

(2) U beach baru usluživanje se može vršiti u plastičnom, keramičkom ili staklenom priboru odnosno s priborom za višekratnu ili jednokratnu uporabu.

(3) Beach bar može biti montažni objekt.«

Članak 4.

U članku 46. stavku 4. dodaje se rečenica koja glasi: »Ugostiteljski objekt vrste beach bar mora, u slučaju nepostojanja javnog zahoda u njegovoj neposrednoj blizini, imati kemijski zahod, jedan za žene i jedan za muškarce, koji u potpunosti mora biti ograđen prirodnim ili drugim materijalom radi uklapanja u okoliš i vizualne skrivenosti kabina.«

Članak 5.

U članku 54. dodaje se stavak 9. koji glasi:

»(9) Prostor za usluživanje na otvorenom ugostiteljskog objekta vrste beach bar mora biti natkriven nadstrešnicom ili tendom ili opremljen suncobranima, a može biti opremljen s visokim stolovima sa stolcima ili niskim stolovima i stolcima ili klupama odnosno drugim namještajem prikladnim za duži ili kraći boravak gostiju.«

Članak 6.

U članku 62. stavku 9. dodaje se podstavak 4. koji glasi:

»– ugostiteljski objekt vrste beach bar, s tim da u slučaju da korištenje zahoda nije moguće osigurati sukladno posebnim propisima, mora imati kemijski zahod, u potpunosti ograđen prirodnim ili drugim materijalom radi uklapanja u okoliš i vizualne skrivenosti kabine.«

Članak 7.

U Tablici iz članka 63. stavka 3. Pravilnika (Prilog 1.) dodaje se rubrika uz članak 27.a, te se mijenja rubrika uz članak 54., kako je prikazano u tablici koja je sastavni dio ovoga Pravilnika (Prilog 1.b).

Članak 8.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/13-01/10
Urbroj: 529-06-13-01
Zagreb, 6. lipnja 2013.

Ministar
Darko Lorencin, v. r.

**PRILOG 1.B**

|  |  |  |  |
| --- | --- | --- | --- |
| 27.a Beach bar | točionik natkriven nadstrešnicom |  |  |
| priručni prostor za čuvanje hrane i pića |  |  |

|  |  |  |  |
| --- | --- | --- | --- |
| 54. | blagovaonica je dovoljno prostrana i ima  potreban broj stolova i stolaca |  |  |
|  | prostorija za usluživanje ima namještaj  prikladan za duži ili kraći boravak gostiju |  |  |
|  | prostorija za usluživanje ima točionik sa  šankom, te prostor za pripremanje jela |  |  |
|  | prostor za pripremanje jela u prostoriji za  usluživanje opremljen je opremom sukladno  složenosti pripremanja jela |  |  |
|  | prostor za usluživanje na otvorenom ima  namještaj prikladan za duži ili kraći boravak  gostiju |  |  |
|  | prostor za usluživanje na otvorenom ima  točionik sa šankom, te prostor za pripremanje jela |  |  |
|  | prostor za usluživanje na otvorenom opremljen  je opremom sukladno složenosti pripremanja jela |  |  |
|  | prostor za usluživanje na otvorenom natkriven  nadstrešnicom ili tendom ili opremljen suncobranima,  opremljen s visokim stolovima sa stolcima ili niskim  stolovima i stolcima ili klupama odnosno drugim  namještajem prikladnim za duži ili kraći boravak  gostiju (za beach bar) |  |  |

69 10.06.2013 Pravilnik o izmjenama i dopunama Pravilnika o razvrstavanju i minimalnim uvjetima ugostiteljskih objekata iz skupina "Restorani", "Barovi", "Catering objekti" i "Objekti jednostavnih usluga"

69 10.06.2013 Pravilnik o izmjenama i dopunama Pravilnika o razvrstavanju i minimalnim uvjetima ugostiteljskih objekata iz skupina "Restorani", "Barovi", "Catering objekti" i "Objekti jednostavnih usluga"

Pravilnik, NN 69/2013-1373
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)